ନଭେମ୍ବର ୫ରେ ଦେଶବ୍ୟାପୀ ୪ ଘଣ୍ଟା ଚକା ଜାମ୍, କୃଷକ ସଂଗଠନର ନିଷ୍ପତ୍ତି - Prameya News7\nନଭେମ୍ବର ୫ରେ ଦେଶବ୍ୟାପୀ ୪ ଘଣ୍ଟା ଚକା ଜାମ୍, କୃଷକ ସଂଗଠନର ନିଷ୍ପତ୍ତି\nଚଣ୍ଡୀଗଡ ୨୮।୧୦ଃ ଅଲ୍ ଇଣ୍ଡିଆ କିସାନ ସଂଘର୍ଷ କୋଅର୍ଡିନେସନ ସମିତିର ଡାକରାରେ ଦେଶବ୍ୟାପୀ ୫୦ରୁ ଅଧିକ କୃଷକ ସଂଗଠନର ବୈଠ ଜିଲ୍ଲୀ ସ୍ଥିତ ଶ୍ରୀ ରକାବ ଗଞ୍ଜ ସାହବ ଗୁରୁଦ୍ବାରାରେ ଅନୁଷ୍ଠିତ ହୋଇଥିଲା । ବୈଠକରେ କେନ୍ଦ୍ର ସରକାରଙ୍କ ତରଫରୁ ଲାଗୁ କରାଯାଇଥିବା କୃଷି ବିଲ୍ ଏବଂ ବିଦ୍ୟୁତ ସଂଶୋଧନ ବିଲ୍ ୨୦୨୦କୁ ଦେଶବ୍ୟାପୀ ଧର୍ମଘଟ ଡାକରା ଦିଆଯାଇଛି ।\nଏଥିପାଇଁ ଏକ ସମିତି ଗଠନ କରାଯାଇଛି । ଯେଉଁଥିରେ ବି.ଏମ୍. ସିଂହ, ବଲବୀର ସିଂହ, ଗୁରନାମ ସିଂହ, ରାଜୁ ଶୌଟି ଏବଂ ଯୋଗିନ୍ଦ୍ର ଯାଦବଙ୍କୁ ସାମିଲ କରାଯାଇଛି । ଫଳରେ ସବୁ ସଂଗଠନ ସହିତ ତାଳମେଳ ଠିକ୍ ରହିବ । ନଭେମ୍ବର ୫ ତାରିଖରେ ଦିନ ୧୨ଟାରୁ ଅପରାହ୍ନ ୪ଟା ପର୍ଯ୍ୟନ୍ତ ଦେଶବ୍ୟାପୀ ଧର୍ମଘଟ ଏବଂ ୨୬-୨୭ ନଭେମ୍ବର ଦିଲ୍ଲୀ ଚାଲୋ ପାଇଁ ବୈଠକରେ ନିଷ୍ପତ୍ତି ନିଆଯାଇଛି ।\nଅଲ୍ ଇଣ୍ଡିଆ କିସାନ ସଂଘର୍ଷ କୋଅର୍ଡିନେସନ ସମିତିର କାର୍ଯ୍ୟକାରୀ ଗ୍ରୁପର ସଦସ୍ୟ ଜଗମୋହନ ସିଂହ ପଟିୟାଲା ଏବଂ ଡ. ଦର୍ଶନ ପାଲ କହିଛନ୍ତି ଯେ, ଦେଶବ୍ୟାପୀ ପ୍ରାୟ ୨୫୦ କୃଷକ ସଂଗଠନ ପୂର୍ବରୁ ହିଁ ଏକଜୁଟ ଥିଲେ ଏବେ ଏହା ୫୦୦କୁ ବୃଦ୍ଧି ପାଇଛି । ଯେଉଁଥିରେ ପ୍ରାୟ ୨୦ ରାଜ୍ୟର କୃଷକ ସାମିଲ ଅଛନ୍ତି ।\nପଞ୍ଜାବ-ହରିୟାଣାରୁ ଆରମ୍ଭ ହୋଇଥିବା ନୂଆ କୃଷି ଆଇନ ବିରୋଧୀ କୃଷକ ଆନ୍ଦୋଳନ ଦେଶବ୍ୟାପୀ କରାଯିବ । ଜଗମୋହନ ସିଂହ କହିଛନ୍ତି ଯେ, କେନ୍ଦ୍ର ସରକାରଙ୍କ ପକ୍ଷରୁ ପଞ୍ଜାବରେ ଜାଣିଶୁଣି ମାଲ ପରିବହନ ଗାଡିଗୁଡିକୁ ଅଟକାଇବାକୁ ନୋଟିସ୍ କରିବା ସହ ପ୍ରସ୍ତାବ ପାସ୍ ହୋଇଛି । ଯେଉଁଥିରେ କେନ୍ଦ୍ରକୁ ଚ୍ୟାଲେଞ୍ଜ ଦିଆଯାଇଛି । ନୋଟିସ୍ ରେ ଏହା କୁହାଯାଇଛି ଯେ, କେନ୍ଦ୍ର ସରକାର ତରବରିଆ ଭାବ ଏଭଳି ନିଷ୍ପତ୍ତି ନେଇଛନ୍ତି । କୌଣସି କାରଣ ବିନା କେନ୍ଦ୍ର ସରକାର କୃଷକ ଆନ୍ଦୋଳନକୁ ଭଣ୍ଡୁର କରିବାକୁ ଚାହୁଁଛନ୍ତି ।
